cyanic-selkie/wikianc huggingface dataset:
காக்கி புகித் தொடருந்து நிலையம்
காக்கி புகித் தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின்	கிழக்குப் 	பகுதியில்	காக்கி புகித்	பகுதியில் அங்குள்ள மக்களுக்கு செவைசெய்கிறது. நகர்மையம் வழித்தடத்தில் இது	இருபத்தி ஏழாவது	தொடருந்துநிலையமாகும். இது	உபி தொடருந்து நிலையம் மற்றும்	பிடோக் வடக்கு தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த தொடருந்து நிலையத்தில் ஒன்றில் புக்கிட் பாஞ்சாங் தொடருந்து நிலையம் நோக்கியும் மற்றொன்றில் எக்ஸ்போ தொடருந்து நிலையம் நோக்கியும் ரயில்கள் பயணிக்கின்றன.
பகுப்பு:சிங்கப்பூர் ரயில் நிலையங்கள்
துளைப்பொன்
துளைப்பொன் என்பது பண்டைக்காலத்தில் பயன்படுத்தப்பட்ட மாற்று உயர்ந்த பொன்னாகும். இப்பொன் மாற்று குறையாதது என அரசு அதிகாரியால் உறுதி செய்யப்பட்டதற்கு அடையாளமாகத் துளையிடப்பட்டதால் 'துளைப்பொன்' என அழைக்கப்பட்டது.
" ஈசான மங்கலத்துத் திருச்செந்துறை தாம் எடுப்பிச்ச திருகிகற்றளி பெருமானடிகளுக்கு சென்னடை திருவமுதுக்கு முதலாகக் குடுத்த வெடேல் விடுகு கல்லால் துளைப்பொன் அறுபதின் கழஞ்சு" என்ற கல்வெட்டுப்பகுதியால் இதனை அறியலாம்.
மேற்கோள்களும் குறிப்புகளும்
பகுப்பு:உலோகங்கள்
சுண்ணாம்புக் கீரை
சுண்ணாம்புக் கீரை ( False Amaranth) (தாவரவியல்:Digera muricata) என்பது ஒரு வகையான கீரை வகை ஆகும். இதன் இலைகள் மருத்துவ குணம் உடையவையாக உள்ளது. இவை ஆசியக் காடுகளில் அதிகம் காணப்படுகிறது. தொய்யக் கீரை, துயிலிக் கீரை, காட்டுக்கீரை என்றும் இதனை அழைப்பர். இதன் பிற தாவரவியல் பெயர்கள்  Achyranthes muricata, Achyranthes alternifolia, Digera alternifolia, Digera arvensis என்பனவாகும்.
வெளியிணைப்புகள்
பகுப்பு:கீரைகள் பகுப்பு:உணவு தொடர்பான பட்டியல்கள்
பெல்மோப்பான்
பெல்மோப்பான் (Belmopan), பெலீசு நாட்டின் தலைநகரம் ஆகும். கடல்மட்டத்திலிருந்து 75 மீட்டர் உயரத்திலுள்ள இந்நகரின் மக்கட்தொகை 20,000 ஆகும். 1961இல் ஹட்டீ புயல் காரணமாக முன்னைய தலைநகரமான துறைமுக நகரம் பெலீசு நகரம் பேரழிவைச் சந்தித்ததால் பெலீசு ஆற்றிற்கு கிழக்காக இந்நகரம் அமைக்கப்பட்டது. 1970இல் அரசபீடம் இந்நகருக்கு மாற்றப்பட்டது. இங்குள்ள தேசிய சட்டசபை மாயா கோயிலின் அமைப்புடையது.
மேற்கோள்கள்
பகுப்பு:பெலீசு பகுப்பு:நடு அமெரிக்கத் தலைநகரங்கள்
கலிக்கம்பட்டி ஊராட்சி
கலிக்கம்பட்டி ஊராட்சி (Kalikkampatti Gram Panchayat), தமிழ்நாட்டின் திண்டுக்கல் மாவட்டத்தில் உள்ள ஆத்தூர் வட்டாரத்தில் அமைந்துள்ளது. இந்த ஊராட்சி, ஆத்தூர் சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நீலவானில் ஒரு வெள்ளை சூரியன்
நீலவானில் ஒரு வெள்ளை சூரியன் (Blue Sky with a white Sun, சீனம்: 青天白日旗; பின்யின்: Qīng tīan bái rì qí) என்பது தைவான் நாட்டினுடைய குவோமின்டாங் கட்சியின் கொடி மற்றும் சின்னமாக விளங்குகிறது. இக்கொடியானது சீனக்குடியரசின் ஒரு சிறு நிலப்பகுதிக்கு கொடியாகவும், சீனநாட்டின் தேசிய சின்னமாகவும், கப்பற்படையின் கொடியாகவும் திகழ்கிறது. நீல வானில் ஒரு வெள்ளை சூரியன் என்ற குறியீட்டில் சூரியனைச் சுற்றியுள்ள 12 கதிர்கள், 12 மாதங்களையும் பாரம்பரிய சீனாவின் பன்னிரண்டு மணி நேரத்தையும் (時辰 சிச்சென்) குறிக்கின்றன. ஒவ்வொரு கதிரும் நவீன நேரமான இரண்டு மணிகளையும் மற்றும் முன்னேற்றத்திற்கான சக்தியையும் அடையாளப் படுத்துகின்றன.
கொடியின் வரலாறு
நீல வானில் ஒரு வெள்ளை சூரியன் என்ற இக் கொடியானது, குடியரசுப் புரட்சியின் தியாகியான லு அவுடாங் என்பவரால் முதலில் வடிவமைக்கப்பட்டது. ஆங்காங்கில் 1895 ஆம் ஆண்டு பிப்ரவரி 21 இல் நடைபெற்ற சிங் அரச மரபுக்கு எதிரான சீனாவைப் புதுப்பிக்கும் சமூகம் என்ற புரட்சிப்படை அமைப்பின் துவக்க விழாவில் கொடியை இவர் வெளியிட்டார். சீனக் குடியரசின் அறிவிப்புக்குக் காரணமான 1911 ஆம் ஆண்டு வூசாங் கிளர்ச்சியின் போது, பல்வேறு புரட்சிப் படைகள் அவர்களுக்கென்று தனித்தனியாக வெவ்வேறு கொடிகளை வைத்திருந்தனர். லு அவுடாங்கின் நீல வானில் ஒரு வெள்ளை சூரியன் கொடியை குவாங்டாங், குவாங்சிகி, யுன்னான் மற்றும் குழியொவ் மாகாணங்கள் பயன்படுத்தின. அதே வேளையில் 18 நட்சத்திரக் கொடி, ஐந்து வண்ணக் கொடி முதலியன மற்றெங்கும் பயன்படுத்தப்பட்டது. சனவரி 1, 1912 அன்று சீன குடியரசின் அரசாங்கம், அமைக்கப்பட்ட போது, "ஐந்து வண்ணக் கொடி” தேசிய கொடியாக ஏற்றுக்கொள்ளப்பட்டது, ஆனால், சன் யாட்-சென்  அக்கொடியின் வடிவமைப்பை பொருத்தமானதாகக் கருதவில்லை. பேரரசுகள் காலத்திய அடுக்கதிகாரத்தை கொடியில் காணப்பட்ட கிடைமட்ட வரிசை மறைமுகமாக குறிப்பிடுவது போல் இருந்தது என்பதுதான் அதற்கான காரணமாகும். இதனால் அவர் 1917 இல் குவாங்சோவில் அரசமைத்த போது நீல வானில் ஒரு வெள்ளை சூரியன் கொடியை கட்சிக் கொடியாகவும், நீல வானம், வெள்ளை சூரியன், முழுக்க சிவந்த பூமி (青天白日滿地紅) கொடியை நாட்டின் கொடியாகவும் ஏற்றுக் கொண்டார். பின்னர் இதுவே கடற்படையின் கொடியுமாக ஏற்கப்பட்டது. 1928 ஆம் ஆண்டில் அரசு முறைப்படி நீல வானில் ஒரு வெள்ளை சூரியன் கொடி கடற்படைக் கொடியாக அறிவிக்கப்பட்டது.
நீல வானம், வெள்ளை சூரியன், முழுக்க சிவந்த பூமி, கொடி சீனக்குடியரசின் (தைவான்) கொடியாக இன்றும் போற்றப்படுகிறது.
தேசிய சின்னத்தின் வரலாறு
சீனக் குடியரசின் தேசிய சின்னம் நீலவானில் ஒரு வெள்ளை சூரியன் கொடியில் இருந்து உருவாக்கப்பட்டது ஆகும். இதன் அமைப்பை 1924 ஆம் ஆண்டு வாம்போவா இராணுவ கழகத்தில் இகி யின்சின் வடிவமைத்தார். பின்னர் இது சட்டப்பூர்வமாக தேசியக்கொடி என்றும் சீனக்குடியரசின் தேசியச் சின்னம் என்றும் 1928 ஆம் ஆண்டில் அறிவிக்கப்பட்டது.
தேசிய சின்னத்தில் சூரியக்கதிர்களுக்கும் விளிம்பிற்கும் இடையில் சிறிது இடைவெளி காணப்படும். இவ்விடைவெளி வானத்தின் பரந்து விரிந்த எல்லையைக் குறிப்பதாக கருதப்பட்டது. அதேசமயம் குமிண்டாங் சின்னத்தில் கதிர்கள் இடைவெளி ஏதுமின்றி விளிம்பைத் தொட்டவண்ணம் இருக்கும். இது புரட்சியின் சக்தியானது சூரியனின் சக்திக்கு நிகரானது என்பதைக் குறிப்பதாகவும் கருதப்பட்டது.
1913 முதல் 1928 வரை சீனக்குடியரசின் தேசிய சின்னமாக பன்னிரண்டு குறியீடுகளடங்கிய தேசிய சின்னமாக (十二章國徽) விளங்கியது. மரபார்ந்த இக்குறியீடுகள் பண்டைய சீனப்பேரரசர்களின் ஆடைகளின் அடிப்படையில் அமைந்திருந்தன. இவ்வடிமைப்பு லூசன், சியான் டாவுசன் மற்றும் சூ சோவுசாங் ஆகியோரால் 1912 ஆம் ஆண்டு ஆகத்து 28 இல் வடிவமைக்கப்பட்டது. 1913 ஆம் ஆண்டு பிப்ரவரி மாதத்தில் தேசிய சின்னமாக ஏற்றுக் கொள்ளப்பட்டது. 1915 முதல் 1916 ஆம் ஆண்டுகளில் ஆட்சி புரிந்த அரசரும் இதேசின்னத்தையே ஏற்று ஆட்சிபுரிந்தார். வடக்கில் இருந்து மேற்கொள்ளப்பட்ட படையெடுப்பிற்குப் பின்னர் இச்சின்னம் மாற்றப்பட்டு 1928 ஆம் ஆண்டில் நீல வானில் ஒரு வெள்ளை சூரியன் சின்னம் தேசிய சின்னமாக ஏற்கப்பட்டது.
தாங்குவா காலச்சூழல்
குடியரசின் தொடக்க ஆண்டுகளில், கோமின்டாங் கட்சி தன்னுடைய அரசியல் செல்வாக்கினைப் பயன்படுத்தி சீனக் குடியரசு கொடியின் முக்கிய அம்சங்களை தானும் பகிர்ந்து கொண்டது. ஓரு பொதுவான படக்காட்சி, கோமின்டாங் கொடியின் இடப்புறமும் சீனக்குடியரசுக் கொடியின் வலது புறமும் ஒதுங்கியிருந்தன. இரண்டிலுமே ஒரு கோணத்தில் தேசத் தந்தை சன் யாட் சென்னின் உருவப்படம் முகப்பிடப்பட்டிருந்தது. சீனக் குடியரசின் அரசியலமைப்பு பிரகடனம் செய்யப்பட்ட பிறகு கட்சிக் கொடியில் அத்தகைய காட்சிகள் அகற்றப்பட்டு தேசியக் கொடி முன்னிலைப்படுத்தப்பட்டது. சீனக்குடியரசின் அரசங்கம் தைவா வந்த பிறகு அதிலும் குறிப்பாக இராணுவச் சட்டத்தின் விளைவாக கோமின்டாங் கட்சி தன் கொடியையும் அதன் அம்சங்கள் சிலவற்றையும் இழந்தது. ஆனாலும் கோமின்டாங் கட்சி அலுவலகங்களிலும் அரசியல் பேரணிகளிலும் கூட்டங்களிலும் நீலக் கொடியை காணமுடிந்தது.
புற இணைப்புகள்
பகுப்பு:தைவான்
青天白日旗
அழகன்குளம் ஊராட்சி
அழகன்குளம் ஊராட்சி (Alagankulam Gram Panchayat), தமிழ்நாட்டின் இராமநாதபுரம் மாவட்டத்தில் உள்ள மண்டபம் வட்டாரத்தில் அமைந்துள்ளது. இந்த ஊராட்சி, திருவாடனை சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6274 ஆகும். இவர்களில் பெண்கள் 3384 பேரும் ஆண்கள் 2890 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜாபால உபநிடதம்
ஜாபால உபநிடதம் என்பது சுக்ல யசுர்வேதத்தைச் சார்ந்த உபநிடதம் ஆகும். அதர்வண வேதத்தைச்சேர்ந்தது என்றும் ஒரு கூற்று உண்டு. முக்திகோபநிஷத்தில் ராமபிரான் ஆஞ்சனேயருக்கு உபதேசித்ததாகக் கூறப்படும் 108 உபநிஷத்துக்களில் இது 13வது உபநிஷத்து. இதை தொகுத்துக் கூறியவர் ஜாபால மகரிஷியாதலால் இது ஜாபால உபநிடதம் எனப் பெயர் பெற்றது. இது ஆறு அத்தியாயங்கள் கொண்டது. இவ்வத்தியாயங்களுக்கு கண்டங்கள் என்று பெயர் கொடுக்கப்பட்டிருக்கிறது.
அவிமுக்தம் அல்லது வாராணசி
இதனில் 'அவிமுக்தம்' என்று கூறப்படும் பரம்பொருளின் இடம் உடலிலுள்ள புருவமத்தி என்று சொல்லப்பட்டிருக்கிறது. அதை அறிந்தவனுக்கு ஸ்ரீருத்ரர் தாரகமந்திரத்தை உபதேசித்து பிறவிப் பெருங்கடலைத் தாண்டச் செய்கிறார் என்றும் கூறப்படுகிறது.
'அவிமுக்தம்' நிலையாக உள்ள இடம் உடலிலேயே சேவிக்கத்தக்க புண்ணியமான இடமான புருவமத்தி. வரணா என்ற புருவங்களுக்கும் நாசி என்ற மூக்குக்கும் மத்தியில் உடலிலுள்ள இடமே வாராணசி. இந்திரியங்கள் செய்யும் பாவங்களை 'வாரயதி' தடுக்கிறது என்றதால் அது வரணா. பாவங்களைச் செய்தபின் அவற்றை நாசம் செய்கிறது என்பதால் நாசி. அது இம்மானுட உலகிற்கும் மேலுள்ள தெய்வ உலகத்திற்கும் உள்ள சந்தி (= பாலம், அல்லது கூடுமிடம்). இந்த சந்தியையே ஞானிகள் சந்தியாவந்தனம் என்ற அன்றாட பூசையில் உபாசிக்கின்றனர். ஒரு சீவனின் உயிர் உடலை விட்டுக் கிளம்புகையில் நெற்றிக் கண்ணனாகிய ருத்ரர் அங்கு தோன்றி அந்த சீவனுக்கு தாரகபிரம்மத்தை உபதேசித்து உய்விக்கிறார் என்ற புராணக் கூற்று வாராணசியைப் பற்றியது. இதன் உட்கருத்து அவிமுக்தம் என்னும் புருவமத்தியில் பரம்பொருளை தியானித்தால் பரமசிவனுடைய அருள் சித்திக்கும் என்பதும் அதனால் முக்தி கிடைக்கும் என்பதுமாகும்.
ருத்ரஜபம்
மூன்றாவது கண்டத்தில் ருத்ரஜபத்தின் பெருமை விவரிக்கப்படுகிறது. ஸ்ரீருத்ரம் ருத்ரோபநிடதம் என்னும் சிறப்புப் பெயர் வாய்ந்தது. ஐந்தெழுத்து மந்திரமான சிவ பஞ்சாக்ஷரீ மந்திரம் இதனில் உள்ளது. 101 யஜுர்வேத சாகைகளிலும் இன்னும் பல வேத சாகைகளிலும் இது காணப்படுவதாலும், நூற்றுக் கணக்கான வடிவங்களில் ருத்ரன் இங்கு போற்றப்படுவதாலும் ஸ்ரீருத்ரத்திற்கு சதருத்ரீயம் என்னும் பெயரும் உண்டு. ('சத' என்னும் வடமொழிச் சொல்லுக்கு நூறு என்று பொருள்). சதருத்ரீயத்தை ஜபித்தால் ஒருவன் சாகாநிலை என்னும் வீடு பெறுவான் என்பதை இக்கண்டத்தில் யாக்ஞவல்கிய முனி அவருடைய சீடர்களுக்கு உபதேசிக்கிறார்.
துறவு
நான்காவது, ஐந்தாவது, ஆறாவது கண்டத்தில், சன்னியாசம் என்ற துறவைப்பற்றிய நுணுக்கங்கள் விவரிக்கப்படுகின்றன. இத்துறவில் மேன்மையானவர்களில் சிலர்: ஆருணி, சுவேதகேது, துர்வாசர், ரிபு, நிதாகர், ஜடபரதர், தத்தாத்ரேயர், ரைவதர் ஆகியோர். இவர்கள் பித்தர்களல்லராயினும் பித்தர்களைப் போன்ற நடத்தை உடையவர்கள். பிறந்தமேனியாக முடிச்சேதுமில்லாமல், தங்களுக்கென்று தங்குமிடமே இல்லாமல், இவர்கள் பரமஹம்ஸர்கள் எனப்படுவர். உலகச் செயல்களை வேருடன் களைந்தவர்களாய் இருந்தவர்கள். அவர்களே வாழ்வாங்கு வாழ்ந்த மேன்மக்கள் என்று இவ்வுபநிடதம் கூறுகின்றது.
அடிக்குறிப்புகள்
பகுப்பு:உபநிடதங்கள் பகுப்பு:சமசுகிருத நூல்கள் பகுப்பு:இந்துத் தத்துவங்கள்
புக்கித் பிரவுன் தொடருந்து நிலையம்
புக்கித் பிரவுன் தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின் புக்கித் பிரவுன் பகுதியில் கட்டப்பட்டு வருகிறது. சேவையை தொடங்கும் பொழுது இது வட்டப்பாதை வழித்தடத்தில் இது பதினெட்டாவது தொடருந்துநிலையமாக இருக்கும்.
வனேடியம்(II) புரோமைடு
வனேடியம்(II) புரோமைடு (Vanadium(II) bromide) என்பது VBr2 என்ற மூலக்கூற்று வாய்பாட்டுடன் கூடிய ஒரு வேதிச்சேர்மமாகும். இது வனேடியம் இருபுரோமைடு என்றும் அழைக்கப்படுகிறது.
தயாரிப்பு
வனேடியம் முப்புரோமைட்டிலிருந்து ஒரு புரோமைட்டை ஐதரசனைப் பயன்படுத்தி நீக்குவதன் மூலம் வனேடியம்(II) புரோமைட்டைத் தயாரிக்க முடியும்.
நேகா கிர்பால்
நேகா கிர்பால் (Neha Kirpal) என்பவர் 2008-ல் இந்திய கலை திருவிழாவினை நிறுவியவர் ஆவார். கலை உலகில் மிகவும் செல்வாக்கு மிக்கவர்களில் இவரும் ஒருவர். சனவரி 28 அன்று புது தில்லியில் நடத்தப்பட்ட நான்கு நாள் இந்தியக் கலைக் கண்காட்சியின் எட்டாவது நிகழ்வின் நிர்வாக இயக்குநர் மற்றும் நிறுவனராகச் செயல்பட்டார். 2016ஆம் ஆண்டு நடைபெற்ற கண்காட்சி 20,000 சதுர மீட்டர் பரப்பளவில் நடைபெற்றது. இதில் உலகம் முழுவதிலுமிருந்து 85 கண்காட்சி அரங்குகள் இடம் பெற்றிருந்தன. ஒவ்வொரு பகுதிக்கும் ஒரு சதுர மீட்டருக்கு ரூ. 22,000 செலவாகும். இதில் தில்லி கலைக்கூடம் உட்பட, 1,500 சதுர மீட்டர்கள் ஒரு சிறிய அருங்காட்சியகம் போலத் தோற்றமளிக்கத் தனிப்பயனாக்கப்பட்டுள்ளன.
வாழ்க்கை
2008-ல் கிர்பால் இந்தியக் கலை தொடர்பான மாநாட்டைத் தொடங்கினார். பின்னர் இந்த மாநாடானது இந்தியா கலை திருவிழா என்ற வருடாந்திர நிகழ்வாக உருவானது.
2015ஆம் ஆண்டு அனைத்துலக பெண்கள் நாளில்நாரி சக்தி விருதைப் பெற்றார். இவரது தலைமைத்துவத்திற்காகவும் சாதனைக்காகவும் ஒரு வருடத்திற்கு முன்பு சக்திமிக்க முதல் எட்டுப் பெண்களில் ஒருவராக இருந்தார். அனைத்துலகப் பெண்கள் நாளன்று இந்த விருதை அப்போதைய இந்தியக் குடியரசுத் தலைவர் பிரணாப் முகர்ஜியிடமிருந்து பெற்றுக்கொண்டார்.
கிர்பால் ஒரு ஆலோசகர் மற்றும் இந்திய வர்த்தக மற்றும் தொழில்துறைக் கூட்டமைப்பு "கலைகளுக்கான தேசிய ஆலோசனைக் குழுவில்" பணியாற்றியுள்ள அனுபவ மிக்கவர்.
பத்து வருடங்கள் இந்தியக் கலை கண்காட்சியை நடத்திய பிறகு, கிர்பால், தனது பொறுப்பினை எம். சி. எச். பாசலிடம் விட்டுவிட்டு தன் மன ஆரோக்கியத்தில் ஆர்வம் காட்டத் தொடங்கினார்.
விருது
கிர்பால், போர்ப்சின் "40 வயதிற்குட்பட்ட 40" மற்றும் பிசினஸ் டுடேயின் இந்தியாவின் "மிகவும் சக்திவாய்ந்த பெண்கள்" பட்டியலில் தொடர்ந்து மூன்று ஆண்டுகளாகப் பட்டியலிடப்பட்டுள்ளார்.
கிரவின் பிரைன்ட்
பகுப்பு:சிம்பாப்வே துடுப்பாட்ட வீரர்கள் பகுப்பு:1969 பிறப்புகள் பகுப்பு:வாழும் நபர்கள்
இலட்சுமி கோவில், ஆஸ்லாந்து, மாசசூசெட்ஸ்
அருள்மிகு இலட்சுமி கோவில் அமெரிக்க நாட்டில், மாசசூசெட்ஸ் மாநிலத்தின் ஆஸ்லாந்து நகரில் அமைந்துள்ளது. இது நியூ இங்கிலாந்து இந்து கோவில். (ஆங்கிலம்: New England Hindu Temple, Inc., NEHTI) என்றும் அழைக்கப்படுகிறது. மாசசூசெட்ஸ் மாநிலத்தின் நியூ இங்கிலாந்து பகுதியில் அமைந்துள்ள பாரம்பரிய மிக்க முதல் இந்து கோவில் ஆகும். 1990ஆம் ஆண்டு இந்தியா, அமெரிக்கா, பிரிட்டன் ஆகிய நாடுகளைச் சேர்ந்த புரோகிதர்களால் இந்தக் கோவிலின் குடமுழக்கு நிகழ்த்தப்பட்டது. பின்னர், 2005 மற்றும் 2018 ஆம் ஆண்டுகளில் கோவில் விரிவுபடுத்தப்பட்டது. இந்துக்கள் இலட்சுமியை செழுமையின் தெய்வமாக கருதுகின்றனர். எனவே இலட்சுமி இக்கோவிலின் மூலவராக திகழ்கிறார்.
வரலாறு
19 ஆம் நூற்றாண்டின் இறுதியில் மற்றும் 20 ஆம் நூற்றாண்டின் முற்பகுதியில் தெற்காசியர்கள் அமெரிக்காவிற்கு குடிபெயரத் தொடங்கினாலும், 20 ஆம் நூற்றாண்டின் பிற்பகுதி வரை அவர்கள் குறிப்பிடத்தக்க எண்ணிக்கையில் வரவில்லை.. 1978 ஆம் ஆண்டில், பாஸ்டன் பெருநகரப் பகுதியில் வசிக்கும் இந்து இந்தியக் குடியேறிய குடும்பங்களின் ஒரு சிறிய குழு ஒன்று சேர்ந்து பிரார்த்தனை மற்றும் வழிபாடுகளை நடத்தத் தொடங்கினர். இக்குழுவினர் ஒரு முறையான அமைப்பை உருவாக்கினர். இது நியூ இங்கிலாந்து இந்து கோயில் (ஆங்கிலம்: New England Hindu Temple, Inc.). என்று பெயர் பெற்றது. மாசசூசெட்ஸ் மாநிலத்தின் மெல்ரோஸ் நகரில் உள்ள நைட்ஸ் ஆஃப் கொலம்பஸ் ஹாலில் (ஆங்கிலம்: Knights of Columbus Hall) வாராந்திர ஆன்மீகக் கூட்டங்களை இக்குழுவினர் ஏற்பாடு செய்யத் தொடங்கினர்.
வாராந்திர வழிபாட்டுக் கூட்டங்களில் பங்கேற்ற அன்பர்கள், தங்களுடைய நிரந்தர வழிபாட்டுக்கான கோவில் ஒன்றின் தேவையை உணர்ந்தனர். நியூ இங்கிலாந்தில் பாரம்பரிய இந்து கோவில் கட்டும் நோக்கில் இக்குழுவின் உறுப்பினர்கள் ஒவ்வொருவரும் உறுதிப்பணமாக $101 வழங்கினர். 1978 ஆம் ஆண்டு அக்டோபர் 28 ஆம் தேதி, மெல்ரோஸ், மாசசூசெட்ஸில், கமிட்டி ஒரு கோவிலைக் கட்டும் திட்டத்தை அறிவித்தது.
நியூ இங்கிலாந்து இந்து கோவில் குழுவினர், 1981 ஆம் ஆண்டில், ஆஸ்லாந்தில் உள்ள வேவர்லி தெருவில் ஒரு கோவிலை கட்டுவதற்காக 12 ஏக்கர் நிலத்தை வாங்கினர்.
தமிழ்நாட்டின் கட்டிடக்கலை மற்றும் சிற்பக்கலை நிறுவனத்தைச் சேர்ந்த கட்டிடக் கலைஞரான கணபதி (சிற்பி), இந்து மத ஆகம (வாஸ்து) நூல்களின்படி கோயிலுக்கான வடிவமைப்புகளை உருவாக்கினார். ஏற்கனவே ஸ்தபதி அமெரிக்கா முழுவதும் ஏராளமான இந்து கோவில்களை உருவாக்குவதற்கு வேண்டிய பணிகளை மேற்கொண்டுள்ளார்.
இதற்கிடையில், ஜூன் 1985 இல், கோவில் குழுவினர், இந்தியாவில் செயல்படும் திருமலை-திருப்பதி தேவஸ்தானங்கள் (TTD), என்னும் தனியார் அறக்கட்டளையிடம் கடனுக்காக விண்ணப்பித்தனர். இந்த அறக்கட்டளை உலகம் முழுதும் உள்ள இந்துக் கோவில்களுக்கு நிதி மற்றும் பல உதவிகளை செய்து வருகிறது. இந்த அறக்கட்டளை, விண்ணப்பத்தை ஏற்றுக்கொண்டு, நியூ இங்கிலாந்து இந்து கோயிலுக்கு தேவையான நிதியை கடனாக வழங்கியது.
1986 ஆம் ஆண்டு, வெளிப்புற பூச்சு வேலைகள் முடிவடைந்தன. கோவிலின் உட்புறம் கட்டிடப்பணிகள் நடந்து கொண்டிருந்த போதிலும், கோவிலுக்கான முதற்கட்ட குடமுழுக்கு  நடத்தப்பட்டது. உட்புற கட்டிடப்பணிகள் முழுமையடையாமல் இருக்கும் வரை, நீதம்  கிராம மன்றத்தில் (ஆங்கிலம்: Needham Village Club) வாராந்திர வழிபாடு நடத்தப்பட்டது. 1989 ஆம் ஆண்டு வாக்கில், முழு கோவிலின் கட்டுமானம் நிறைவடைந்தது. மே 1990 ஆம் ஆண்டு குடமுழுக்கு விழா நான்கு நாட்கள் விமரிசையாக நடைபெற்றது. செழுமையுடன் தொடர்புடைய இந்து தெய்வமான இலட்சுமிக்கு அர்ப்பணிக்கப்பட்ட கோவில் என்பதால், இது பொதுவாக அருள்மிகு இலட்சுமி கோவில் என்று அழைக்கப்படுகிறது.
குடமுழுக்கு விழா நிகழ்வுகள்
1986 செப்டம்பரில், கோயிலின் வெளிப்புறச் சுவர்கள் கட்டி முடிக்கப்பட்ட பிறகு முதல் குடமுழுக்கு நடைபெற்றது.
மே 1990 இல், முழுமையாக முடிக்கப்பட்ட கோவிலுக்கான குடமுழுக்கு விழா ஏற்பாடு செய்யப்பட்டது. ஒரு வார குடமுழுக்கு விழா நிகழ்வுகள் கணபதி பூசையுடன் தொடங்கியது. கணபதி தடைகளை நீக்குபவர் என்பது இந்து சமய நம்பிக்கை என்பதால், கணபதியை வணங்கி விழாவினை தொடங்குவது வைதிக மரபு.
இந்தியா, பிரிட்டன் மற்றும் அமெரிக்காவைச் சேர்ந்த இந்துப் புரோகிதர்கள் இந்து இறை சக்தியை அழைத்து உருவேற்றும் (ஆங்கிலம்: Āvāhana (சமஸ்கிருதம்: आवाहन). சடங்குகளைச் செய்தனர். இந்தியாவின் கங்கை, மற்றும் அமெரிக்காவின் மிசிசிப்பி, மிசோரி மற்றும் கொலராடோ ஆகிய நதிகளிலிருந்து குடமுழுக்கிற்காக புனித நீர் எடுத்து வரப்பட்டது. வார இறுதியில், பெரிய கலசங்களில் நிரப்பிய புனித நீரை யாகசாலையிலிருந்து பூரோகிதர்கள் தங்கள் தலைகளில் சுமந்தவாறு கோவிலை வலம் வந்த பின்னர், கோபுரம் மற்றும் விமான கலசங்களில் ஊற்றினர். அதே சமயத்தில், கோவிலில் பிரதிட்டை செய்யப்பட்ட தெய்வச் சிலைகளை புனிதப்படுத்துவதற்காக புரோகிதர்கள் புனித நீர் மற்றும் பால் ஊற்றி நீராட்டு செய்வித்தனர். பின்னர்  ஆடை அணிவிக்கப்பட்டு, அலங்கரிக்கப்பட்ட தெய்வங்களுக்கு அருச்சனை செய்வித்து, தீபம் காட்டி, பூசை செய்யப்பட்டது. இதன் பின்னர் பக்தர்கள் மற்றும் இறை அன்பர்கள் புதிதாகப் பிரதிட்டை செய்யப்பட்ட தெய்வங்களை முதன்முதலாக கண்குளிர தரிசித்து வணங்கினர்.
தெய்வ சன்னதிகள்
கோவிலின் நிர்வாகிகள், அமெரிக்கா தங்கள் வாழ்க்கையில் நல்வாய்ப்பையும் மகிழ்ச்சியையும் கொண்டு வந்ததாக நம்பினர். எனவே, செழுமையின் தெய்வமான இலட்சுமி, இக்கோவிலின் மூலவராகத் தேர்ந்தெடுக்கப்பட்டார்.
இக்கோவிலில் மகாகணபதி, வெங்கடேஸ்வரர், நடராசர் - சிவகாமி அம்மன், வள்ளி, தெய்வானையுடன் சுப்பிரமணியர், ஹரிஹரபுத்ரன், நவகிரகங்கள் மற்றும் கருடன் ஆகிய துணை தெய்வங்களுக்கு தனித்தனியே சன்னதிகள் அமைக்கப்பட்டுள்ளன.
தினசரி பூசைகள்
கோவிலில் உள்ள தெய்வங்களுக்கான தினசரி வழிப்பாட்டு சடங்குகள் நாள்தோறும் அர்ச்சகர்களால் நடத்தப்படுகின்றன. நாள்தோறும் நடைபெறும் பூசைகள் இவை: வெங்கடேஸ்வர சுப்ரபாதம், நவக்கிரக அபிசேகம், சுப்பிரமணிய அபிசேகம், விநாயகர் அபிசேகம், சிவன் (ஆத்மலிங்க) அபிசேகம், இலக்ஷ்மி ஆரத்தி மற்றும் ஏகாந்த சேவை.
வார பூசைகள்
வாரம் முழுவதும் பல்வேறு பூசைகள் நடைபெறுகின்றன.
ஒவ்வொரு திங்கட்கிழமையும் ருத்ர அபிஷேகம் நடைபெறுகிறது. செவ்வாய்க்கிழமைதோறும் லலிதா சஹஸ்ரநாம குங்கும அர்ச்சனை நடைபெறுகிறது. வெள்ளிக்கிழமையன்று, மஹாலட்சுமி அபிசேகம் மற்றும்  மஹாலக்ஷ்மி சஹஸ்ரநாம அர்ச்சனை ஆகிய இரண்டும் நடைபெறுகின்றன. ஒவ்வொரு சனிக்கிழமையன்றும், சுப்ரபாதம், வெங்கடேஸ்வர அபிஷேகம், அலங்காரம் நடபெறுகிறது. ஒவ்வொரு ஞாயிற்றுக்கிழமையும், விஷ்ணு சஹஸ்ரநாம பாராயணம் ஏற்பாடு செய்யப்பட்டுள்ளது.
கோவில் விரிவாக்கம்
2005 ஆம் ஆண்டு மேற்கொள்ளப்பட்ட முதல் விரிவாக்கத்தைத் தொடர்ந்து, 2018 ஆம் ஆண்டு, கோவில் வசதிகளை மேம்படுத்துவதற்காக, 16,000 சதுர அடி பரப்பளவில் விரிவாக்கம் மேற்கொள்ளப்பட்டது. இரண்டாவது விரிவாக்கம் முடிந்ததும், கோயில் புதுப்பித்தல் குடமுழுக்கு நடைபெற்றது.
விரிவாக்கத் திட்டத்தின் மூலம் கிடைத்த கோவிலுக்கான வசதிகள் இவை: புதிய கலையரங்கம் (ஆங்கிலம்: Auditorium), ஆட்சிக் குழு அறை (ஆங்கிலம்: Board Room), நூலகம், வணிக சமையலறை (ஆங்கிலம்: Commercial kitchen) மற்றும் பக்தர்கள், பார்வையாளர்கள் மற்றும் பணியாளர்களுக்கான உணவருந்தும் கூடம் ஆகியவை ஆகும்.
2003 ஆம் ஆண்டு நிகழ்ந்த பகைமை, வெறுப்பு குற்றம்
நவம்பர் 2003 இல், காழ்ப்புணர்ச்சி கொண்ட ஒரு விசமி, ஒரு வழிபாட்டுத் தலத்தை அழித்தது அல்லது அச்சுறுத்தியது, $5,000 மதிப்புள்ள சேதத்தை ஏற்படுத்தியது, $250 க்கும் அதிகமான சொத்துக்களை தீங்கிழைக்கும் வகையில் அழித்தது, குறியிட்டது மற்றும் சிவில் உரிமை மீறல் ஆகிய குற்றச்சாட்டுகளுக்கு  ஆளானான்.
2007 இல் விசமத்தனம்
ஜூலை மற்றும் ஆகஸ்ட் 2007 இல் நடந்த சம்பவங்களுக்குப் பிறகு, கோயிலின் வாகன நிறுத்துமிடத்தில் மொலோடோவ் காக்டெய்ல் வகை சாதனங்களை வீசியதாக ஆறு இளைஞர்கள் மீது குற்றம் சாட்டப்பட்டது. இந்த விசமச் செயலால் கோயிலின் சொத்துக்களுக்கு $12,000-க்கும் அதிகமாக மதிக்கத்தக்க சேதம் ஏற்பட்டது.
இந்தச் செயல்கள், கோவிலை நோக்கி நிகழ்த்தப்பட்ட காழ்ப்புணர்வுக் குற்றங்கள் அல்ல, மாறாக, அங்கொன்று இங்கொன்றாய் நிகழ்த்தப்பட்ட நாசவேலைச் செயல்கள் என்று காவல்துறையும் கோயில் அதிகாரிகளும் தீர்மானித்தனர்.
மேற்கோள்கள்
பகுப்பு:இந்து சமய கட்டிடக்கலை பகுப்பு:அமெரிக்க இந்துக் கோவில்கள் பகுப்பு:அம்மன் கோயில்கள் பகுப்பு:வைணவ தலங்கள்
சாவோ அணை
சாவோ அணை (Zao Dam) சப்பான் நாட்டின் யமகட்டா மாகாணத்தில் அமைந்துள்ள தாழ்வடிநில ஈர்ப்பு அணையாகும். 66 மீட்டர் உயரமும் 273.8 மீட்டர் நீளமும் கொண்டதாக கட்டப்பட்டுள்ளது. வெள்ளக் கட்டுப்பாடு மற்றும் நீர் விநியோகத்திற்காகப் சாவோ அணை பயன்படுத்தப்படுகிறது. அணையின் நீர்ப்பிடிப்பு பகுதி 21 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 24 எக்டேர்களாகும். 7300 ஆயிரம் கன மீட்டர் தண்ணீரை இதில் சேமிக்க முடியும். அணையின் கட்டுமானம் 1965 ஆம் ஆண்டு தொடங்கப்பட்டு 1969 ஆம் ஆண்டு நிறைவடைந்தது.
மேற்கோள்கள்
பகுப்பு:சப்பானில் உள்ள அணைகள்
கட்டுகஸ்தோட்டை
கட்டுகஸ்தோட்டை (Katugastota) இலங்கையின் மத்திய மாகாணத்திலுள்ள கண்டிக்கருகிலுள்ள ஊராகும். இவ்வூரில் இலங்கைத் தமிழரும், சிங்களவரும், இலங்கைத் தமிழ் முசுலீம்களும் வாழ்கின்றனர்.
நாக்பூர் அரசு
நாக்பூர் அரசு அல்லது நாக்பூர் இராச்சியம் (Kingdom of Nagpur), தற்கால மத்தியப் பிரதேசத்தின்  கோண்டு ஆட்சியாளர்கள் 18ஆம் நூற்றாண்டின் துவக்கத்தில் நிறுவினர். பின்னர் 18ஆம் நூற்றாண்டின் நடுவில் நாக்பூர் அரசை மராத்திய போன்சலே வம்சத்தினர் கைப்பற்றி மராத்தியப் பேரரசில் இணைத்தனர். நாக்பூர் நகரம், நாக்பூர் இராச்சியத்தின் தலைநகராகும்.
மூன்றாம் ஆங்கிலேய மராட்டியப் போருக்குப் பின்னர் நாக்பூர் இராச்சியம், 1818ல் கிழக்கிந்தியக் கம்பெனி விதித்த துணைப்படைத் திட்டத்தை ஏற்று, கம்பெனி ஆட்சிக்கு அடங்கிய சுதேச சமஸ்தானமாக விளங்கியது.
நாக்பூர் இராச்சியத்தின் மன்னர் மூன்றாம் ராகோஜி காலத்திற்கு பின், நாக்பூர் இராச்சியம் வாரிசுரிமையற்று இருந்ததால், அவகாசியிலிக் கொள்கையின் படி, நாக்பூர் இராச்சியத்தை, 1853ல் பம்பாய்  மாகாணத்துடன் இணைக்கப்பட்டது. 1861ல் நாக்பூர் மாகாணம் மத்திய மாகாணத்துடன் இணைக்கப்பட்டது.
இந்திய விடுதலைக்குப் பின் 1948ல் நாக்பூர் இராச்சியத்தின் பகுதிகள் இந்தியாவுடன் இணைக்கப்பட்டது.
நாக்பூர் அரசின் ஆட்சியாளர்கள்
மராத்திய போன்சலே வம்சத்தவர்கள் நாக்பூர் இராச்சியத்தை 1739 முதல் முடிய ஆண்டனர்.
வெளி இணைப்புகள்
பகுப்பு:மராட்டியப் பேரரசு பகுப்பு:மராத்தியர்கள் பகுப்பு:மகாராட்டிர வரலாறு பகுப்பு:இந்திய அரச மரபுகள் பகுப்பு:இந்திய வரலாறு
ஜோ சைமன்
ஜோசப் ஹென்றி சைமன் (Joseph Henry Simon) (11 அக்டோபர் 1913 - 14 திசம்பர் 2011) என்பவர் ஒரு அமெரிக்க வரைகதை புத்தக எழுத்தாளர், வரைகதை கலைஞர், படத்தொகுப்பாளர், எழுதுகோலாளர், மைதீட்டுபவர், வெளியீட்டாளர் மற்றும் தயாரிப்பாளர் ஆவார்.
இவர் 1930-1940 களில் வரைகதை புத்தகங்களின் பொற்காலங்களில் பல முக்கிய கதாபாத்திரங்களை உருவாக்கினார் அல்லது இணை உருவாக்கினார். மார்வெல் காமிக்ஸ் நிறுவனம் உருவாகுவதற்கு முன்பு டைம்லி காமிக்ஸின் முதல் ஆசிரியராக பணியாற்றினார். இவர் கலைஞர் ஜாக் கிர்பியுடன் இணைத்து புகழ் பெற்ற கேப்டன் அமெரிக்கா என்ற மீநாயகன் கதாபாத்திரத்தை உருவாக்கினார். மேலும் டிசி காமிக்ஸில் 1940 களிலும் பணியாற்றியுள்ளார்.
வெளியிணைப்புகள்
பகுப்பு:1913 பிறப்புகள் பகுப்பு:2011 இறப்புகள் பகுப்பு:ஆங்கில அமெரிக்கர்கள் பகுப்பு:அமெரிக்க யூதர்கள் பகுப்பு:மார்வெல் வரைகதையாளர்கள் பகுப்பு:டிசி வரைகதையாளர்கள் பகுப்பு:அமெரிக்க வரைகதை கலைஞர்கள் பகுப்பு:அமெரிக்க வரைகதை எழுத்தாளர்கள் பகுப்பு:வரைகதை புத்தக படத்தொகுப்பாளர் பகுப்பு:இருபதாம் நூற்றாண்டு அமெரிக்க எழுத்தாளர்கள் பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
தமிழ்த் திரைப்படத்தில் நகைச்சுவை
தமிழ்த் திரைப்படத்தில் நகைச்சுவை என்பது ஒரு முக்கிய அம்சமாகும். பாட்டு, சண்டை, காதல், பாசம், சோகம் ஆகிய அம்சங்களுடன் நகைச்சுவைக் காட்சிகளும் தமிழ்ப்படங்களின் இருக்கும் ஒரு வழமையான அம்சம். தமிழ்த் திரைப்படத்தில் நகைச்சுவைக் காட்சிகள் பொதுவாக மையக் கதையோட்டத்துடன் இறுகப் பிணையாமல் தனியான இழையாகவே இருப்பது இயல்பு.
முழுநீள நகைச்சுவைப் படங்களும் தமிழில் உண்டு. இங்கு ஒரு திரைப்படத்தின் மையக் கதையோட்டம் நகைச்சுவையைத் தூண்டுவதையே குறியாக வைத்து நகர்த்தப்படும்.
வெளி இணைப்புகள்
பகுப்பு:தமிழ்த் திரைப்படத்துறை பகுப்பு:தமிழ் நகைச்சுவை
பிரெட் ஆயில்
சர் பிரெட் ஃஆயில் (Sir Fred Hoyle) அகஉ(FRS) (24 ஜூன் 1915 - 20 ஆகத்து 2001) ஓர் ஆங்கிலேய வானியலாளர் ஆவார். இவர் விண்மீன் அணுக்கருத் த்குப்பு வினைக்கும் பெருவெடிப்புக் கோட்பாட்டைப் புறந்தள்ளியதற்கும் பெயர்பெற்றவர். பெருவெடிப்பு எனும் சொல்லை இவர்தான் பிரித்தானிய ஒலிபரப்பில் உருவாக்கினார். புவியக உயிரினத் தோற்றத்துக்குக் காரணம் பேன்சுபெர்மியா தான் எனக் கூறியவர். இவர் மக்களிடையே அறிவியலைப் பரவலாகக் கொண்டு சென்றவர் என்றாலும், பல்வேறு அறிவியல் சிக்கல்களில் பெருவாரியான அறிவியலாளர்களை எதிர்த்தார். இவர் தன் வாழ்நாள் முழுவதும் கேம்பிரிட்ஜ் வானியல் நிறுவனத்திலேயே கழித்தார். இவர் ஆறு ஆண்டுகள் அதன் இயக்குநராகவும் இருந்தார். இவர் அரிவியல் புனைவு எழுத்தாளர் ஆவார். இவர் தன் மகனாகிய ஜியோஃப்ரி ஃஆயிலுடன் இணைந்து பன்னிரண்டு நூல்களை எழுதியுள்ளார்.
வெளி இணைப்புகள்
பகுப்பு:இறைமறுப்பாளர்கள் பகுப்பு:ஆங்கிலேய வானியலாளர்கள் பகுப்பு:அண்டவியலாளர்கள் பகுப்பு:பிரித்தானிய அண்டவியலாளர்கள் பகுப்பு:ஆங்கிலேய அறியொணாவியலாளர்கள் பகுப்பு:1915 பிறப்புகள் பகுப்பு:2001 இறப்புகள்
அசேசம்
அசேசம் (Asesham) என்பது தமிழ்நாட்டில் திருவாரூர் மாவட்டம் மன்னார்குடி வட்டத்தில் அமைந்துள்ள ஒரு சிற்றூர் ஆகும்.
அமைவிடம்
இந்த ஊரானது மாவட்ட தலைநகரான திருவாரூரிலிருந்து 29 கிலோமீட்டர் தொலைவிலும், மன்னார்குடியில் இருந்து 8 கிலோமீட்டர் தொலைவிலும் உள்ளது.
மக்கள்தொகை
2011 ஆம் ஆண்டு மக்கள்தொகை கணக்கெடுப்பின்படி, அசேசம் கிராமத்தில் 2,920 ஆண்களும், 2,867 பெண்களும் என மொத்தம் 5,787 பேர் இருந்தனர். எழுத்தறிவு வீதம் 80.85 ஆகும். 2001 ஆம் ஆண்டு கணக்கெடுப்பின்படி இங்கு 3,796 பேர் வாழ்ந்தனர் என்பது குறிப்பிடத்தக்கது.
மேற்கோள்கள்
பகுப்பு:திருவாரூர் மாவட்டத்திலுள்ள கிராமங்கள் பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
செம்மீன் (திரைப்படம்)
1965-ல் சிறந்த திரைப்படத்திற்கான இந்திய அரசின் தங்கத் தாமரை விருது கிடைத்தது. .
பாடல்கள்
பாடல் வரிகள்: வயலார் ராமவர்மா இசை: சலில் சௌதுரி
கதை
ஏழை மீனவனின் மகள் கறுத்தம்மா மற்றும் மொத்த மீன் வியாபாரியும் முஸ்லீம் இளைஞனான பரீக்குட்டி ஆகியோர் படகு அருகே சந்தித்துப் பேசுவதிலிருந்தே கதை தொடங்குகிறது. அவர்களின் காதலுக்குக் கடுமையான சமூகக் கட்டுப்பாடுகளால் தடை ஏற்படுகிறது. இதற்கிடையில் கருத்தம்மாவின் பேராசைபிடித்த பெற்றோர் பரீக்குட்டியிடம் உள்ள பணத்தைவாங்கி சொந்தமாக படகுகள் வாங்கிக்கொண்டு பரிக்குட்டியை ஏமாற்றிவிடுகின்றனர். பரீக்குட்டியை விட்டுப் பிரிந்து திரிகுன்னத்து மீனவன் பழனியை திருமணம் செய்துகொண்டு சென்றுவிடுகிறாள் கறுத்தம்மா. திருமணத்திலிருந்தே கணவனுக்கு உற்ற மனைவியாக அன்பொழுக நடந்துகொள்கிறாள். இருந்தாலும் அவ்வப்போது வரும் பரீக்குட்டியின் நினைவுகளில் இருந்து முடியாமலும் தவிக்கிறாள். இருவரின் மனப்போராட்டங்களுக்குப் பிறகு எதிர்பாராமல் நிகழும் பரீக்குட்டி, கருத்தம்மா ஆகியோரின் சந்திப்பும் அந்த சந்திப்பைக் கடலன்னை எப்படி ஏற்றுக்கொள்கிறாள் என்பதும்தான் கதை.
இணைப்புகள்
பகுப்பு:1965 மலையாளத் திரைப்படங்கள் பகுப்பு:இந்திய இலக்கியம்
டிம் ஆம்ப்ரோஸ்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1982 பிறப்புகள் பகுப்பு:வார்விக்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள்
திரிசூலம் ஊராட்சி
திரிசூலம் ஊராட்சி (Thirusulam Gram Panchayat), தமிழ்நாட்டின் செங்கல்பட்டு மாவட்டத்தில் உள்ள தாமஸ் மலை ஊராட்சி ஒன்றியத்தில் வட்டாரத்தில் அமைந்துள்ளது. இந்த ஊராட்சி, பல்லாவரம் சட்டமன்றத் தொகுதிக்கும் ஸ்ரீபெரும்புதூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5973 ஆகும். இவர்களில் பெண்கள் 2896 பேரும் ஆண்கள் 3077 பேரும் உள்ளனர். இதன் தலைமையிடம் திரிசூலம் ஆகும்.
தாம்பரம் மாநகராட்சியுடன் இணைத்தல்
3 நவம்பர் 2021 அன்று இந்த ஊராட்சியை தாம்பரம் மாநகராட்சியுடன் இணைக்கப்பட்டது.
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
துஆஸ் தொடருந்து நிலையம்
துஆஸ் தொடருந்து நிலையம்' சிங்கப்பூரின் துரிதக் கடவு ரயில் நிலையங்களில் ஒன்றாகும். இது கிழக்கு மேற்கு வழித்தடத்தின் துஆஸ் விரிவாக்கம் நடக்கும் பொழுது காட்டப்படும். சேவையை தொடங்கும் பொழுது இது கிழக்கு மேற்கு வழித்தடத்தில் இது முப்பதாவது தொடருந்துநிலையமாக இருக்கும்.
பகுப்பு: சிங்கப்பூர் ரயில் நிலையங்கள்
பாராமவுண்ட் ஏர்வேஸ்
பாராமவுண்ட் ஏர்வேஸ் (Paramount Airways) சென்னையை சேர்ந்த விமான சேவை நிறுவனமாகும். பாராமவுண்ட் குழுமத்தின் தியாகராஜன், 2005 ஆம் ஆண்டு அக்டோபர் மாதம் மதுரையில் நிறுவினார். பின்னர் அதன் தலைமையகம் சென்னைக்கு மாற்றப்பட்டது. சென்னை சர்வதேச விமான நிலையத்தைத் தளமாக கொண்டு இயங்கியது. பிரேசிலிய எம்பெரேயர் விமானங்கள் மூலம் வர்த்தக பயணிகளை ஈர்க்கும் வகையில் நிறுவப்பட்டது. குத்தகைதாரர்களால் ஏற்பட்ட சிக்கல் காரணமாக, மே 2010 ல் அதன் உரிமம் ரத்து செய்யப்பட்டு சேவைகள் தற்காலிகமாக நிறுத்தி வைக்கபட்டுள்ளது.
பகுப்பு:விமானசேவை நிறுவனங்கள் பகுப்பு:இந்திய நிறுவனங்கள்
துஆஸ் கிரசன்ட் தொடருந்து நிலையம்
துஆஸ் கிரசன்ட் தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது கிழக்கு மேற்கு வழித்தடத்தின் துஆஸ் விரிவாக்கம் நடக்கும் பொழுது காட்டப்படும். சேவையை தொடங்கும் பொழுது இது கிழக்கு மேற்கு வழித்தடத்தில் இது முப்பத்தி ஒன்றாவது தொடருந்துநிலையமாக இருக்கும்.
பகுப்பு: சிங்கப்பூர் ரயில் நிலையங்கள்
அனுமன் சாலிசா
கடவுள் அனுமன் ஒரு பிரம்மச்சாரி தெய்வம் மேலும் ஸ்ரீ அனுமனின் அருளைப்பெற கோடிக்கணக்கானவர்கள் சாலிசாவைப் பாடுகிறார்கள்.
மேன்மை
தற்போதைய இந்துக்களிடையே ஹனுமன் சாலிசா அதிமாகப் பிரபலமடைந்துள்ளது. பலர் இதை தினமும் அல்லது எல்லா வாரங்களும், பொதுவாக செவ்வாய் அல்லது சனிக்கிழமைகளில் இறைவணக்கத்தின் போது துதிக்கின்றனர்.
அனுமன் சாலிசாவின் 38 ஆம் பாடலில், யார் அனுமன் சாலிசாவை 100 நாட்கள் தினமும் 100 தடவை சொல்கிறார்களோ அவர்கள் பிறப்பு மற்றும் இறப்பு சக்கரத்திலிருந்து விடுபட்டு அதிக ஆனந்தத்தை அடைவார்கள் எனக் குறிப்பிடப்படுகின்றது.
வெளி இணைப்புகள்
பகுப்பு:இந்திய இலக்கியம் பகுப்பு:பக்தி இயக்கம்
வடுவூர் தென்பாதி ஊராட்சி
வடுவூர் தென்பாதி ஊராட்சி (Vaduvur Thenpathi Gram Panchayat), தமிழ்நாட்டின் திருவாரூர் மாவட்டத்தில் உள்ள நீடாமங்கலம் வட்டாரத்தில் அமைந்துள்ளது. இந்த ஊராட்சி, மன்னார்குடி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5278 ஆகும். இவர்களில் பெண்கள் 2707 பேரும் ஆண்கள் 2571 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆடுதுறை - 44 (நெல்)
ஏ டி டீ - 44 (ADT-44) எனும் இது; 2000 ஆம் ஆண்டு அறிமுகப்படுத்தப்பட்ட நீண்டகால நெல் வகையாகும். 150 - 160 நாட்களில் அறுவடைக்கு வரக்கூடிய இந்த நெல் இரகம், ஓ ஆர் 1128 - 7 - 1 (OR-1128-7-1) என்ற நெல் இரகத்திலிருந்து பெறப்பட்ட நெல் வகையாகும். ஒரு எக்டேருக்கு சுமார் 6500 கிலோ (62 Q/ha) மசூலாக கிடைக்கக்கூடிய இந்த நெல் வகை, தமிழகத்தில் அதிகளவில் பயிரிடப்படுவதாக கருதப்படுகிறது.
சான்றுகள்
பகுப்பு:நெல் வகைகள்
அந்தோனி அல்பனீசி
அந்தோனி அல்பனீசி (Anthony Norman Albanese, ஆந்தனி நோர்மன் அல்பனீசி, பிறப்பு: 2 மார்ச் 1963) ஆத்திரேலிய அரசியல்வாதியும், தற்போதைய ஆத்திரேலியப் பிரதமரும் ஆவார். இவர் மே 2019 முதல் ஆத்திரேலியத் தொழில் கட்சியின் தலைவராக உள்ள அல்பனீசி, எதிர்க்கட்சித் தலைவராகவும் இருந்துள்ளார். இவர் 1996 முதல் கிரைண்ட்லர் தொகுதியின் நாடாளுமன்ற உறுப்பினராக இருந்து வருகிறார். கெவின் ரட் அரசாங்கத்தின் கீழ் ஆத்திரேலியாவின் துணைப் பிரதமராக அல்பனீசி இருந்துள்ளார். 2013 மற்றும் 2007 முதல் 2013 வரை கெவின் ரட் மற்றும் ஜூலியா கிலார்ட் அரசாங்கங்களில் அமைச்சராகவும் இருந்தார்.
சிட்னியில் 1963 மார்ச் 2 இல் பிறந்த அல்பனீசி, புனித மேரி கதீட்ரல் கல்லூரியில் கல்வி பயின்று, சிட்னி பல்கலைக்கழகத்தில் பொருளியலில் பட்டப் படிப்பை முடித்தார். மாணவராக இருந்தபோதே தொழிற் கட்சியில் இணைந்தார். பின்னர் கட்சி அலுவலராகவும், உள்ளாட்சி அமைச்சில் ஆய்வுப் பணியாளராகப் பணியாற்றினார். அல்பனீசி ஆத்திரேலியப் பிரதிநிதிகள் அவைக்கு 1996 தேர்தலில் நியூ சவுத் வேல்சு மாநிலத்தின் கிரைண்ட்லர் தொகுதியில் இருந்து தெரிவானார். 2001 இல் இவர் முதன் முதலாக தொழிற் கட்சியின் நிழல் அமைச்சரவைக்கு நியமிக்கப்பட்டார். 2006 இல் எதிர்க்கட்சி விவவகாரங்களுக்கான மேலாளர் பதவிக்கு நியமிக்கப்பட்டார்.
2007 தேர்தலில் தொழிற் கட்சி வெற்றி பெற்றதை அடுத்து, அல்பனீசி நாடாளுமன்ற அவைத் தலைவராகவும், பிராந்திய அபிவிருத்தி, உள்ளாட்சி அமைச்சராகவும், உட்கட்டமைப்பு மற்றும் போக்குவரத்து அமைச்சராகவும் பதவி வகித்தார். 2010 முதல் 2013 வரை கெவின் ரட், ஜூலியா கிலார்ட் ஆகியோருக்கிடையே இடம்பெற்றுவந்த கட்சித் தலைமைப் போட்டியில், இவர் இருவருக்குமிடையே ஒற்றுமையை வலியுறுத்தி வந்தார். 2013 சூன் மாதத்தில் அல்பனீசி கட்சியின் துணைத் தலைவராக நியமிக்கப்பட்டதை அடுத்து, ஆத்திரேலியாவின் துணைப் பிரதமராகப் பதவி ஏற்றார்.
2013 தேர்தலில் தொழிற்கட்சி தோவியடைந்ததை அடுத்து நடைபெற்ற தொழிற்கட்சித் தலைவர் போட்டியில், அல்பனீசி பில் சோர்ட்டனுக்கு எதிராகப் போட்டியிட்டுத் தோல்வியடைந்தார். பில் சோர்ட்டனின் நிழல் அமைச்சரவையில் அல்பனீசி இணைத்துக் கொள்ளப்பட்டார். 2019 தேர்தலிலும் தொழிற்கட்சி தோல்வி அடைந்ததை அடுத்து, பில் சோர்ட்டன் கட்சித் தலைமைப் பதவியில் இருந்து விலகினார். அல்பனீசி கட்சித் தலைவராகப் போட்டியின்றித் தெரிவு செய்யப்பட்டு, எதிர்க்கட்சித் தலைவரானார்.
வெளி இணைப்புகள்
பகுப்பு:1963 பிறப்புகள் பகுப்பு:ஆத்திரேலிய அரசியல்வாதிகள் பகுப்பு:வாழும் நபர்கள் பகுப்பு:ஆத்திரேலியப் பிரதமர்கள்
அண்மைத் தகவல் தொடர்பு
அண்மைத் தகவல் தொடர்பு அல்லது அ. த. தொ. (ஆங்கிலம்:Near field communication அல்லது NFC) என்பது நுண்ணறி பேசியில் புகுத்தப்பட்டுள்ள புது வசதியாகும். இரு அண்மைத் தகவல் தொடர்பு வசதியுள்ள நுண்ணறி பேசிகளுக்கு மத்தியிலோ அல்லது அண்மைத் தகவல் தொடர்பு வசதியுடைய சுவரொட்டி, அல்லது பணம் செலுத்தும் இயந்திரம் அல்லது கடிகாரம் உள்ளிட்ட அனைத்து சாதனங்களிலும் தகவல் தொடர்பு செய்ய சிறிய "பட்டையக் கருவியின்" (ஆ:tag) வாயிலாக இயலும்.
அ. த. தொ. நெறிமுறையில் தகவல்தொடர்பு நெறிமுறைகளும் தரவு பரிமாற்ற வடிவங்களும் ஐஎசுஓ/ஐஇசி 14443 அடிப்படையாக் கொண்டு இயங்குகிறது.
பயன்கள்
அ. த. தொ., வானலை அடையாளத்தை அடிப்படையாகக் கொண்டு இருவழி தகவல் தொழில் நுட்பத்தை இரு தொலை தொடர்பு சாதனங்களுக்கு மத்தியிலோ அல்லது தொடர்பற்ற நுண்ணறி அட்டையுடன் ஒரு வழியாகவோ தொடர்பு கொள்ள முடியும். சக்தியற்ற அ. த. தொ. பட்டையங்களையும் அ. த. தொ. கருவிகளால் உணரமுடிவதால், ஒரு வழி தொடர்புகளாக மாற்ற வாய்ப்புள்ளது.
வணிகப் பயன்பாடு
அ. த. தொ. கருவிகள் கம்பியற்ற பணப் பரிமாற்றம், கடனட்டை மற்றும் பயணச்சீட்டு பரிமாற்றங்கள் உள்ளிட்டவைகளை இலகுவாக செய்ய முடியும். கூகிள் வேலட் நிறுவனமானது தங்களுடைய வாடிக்கையாளர்களின் கடனட்டை மற்றும் இதர தகவல்களை பதிவுசெய்துகொண்டு அ. த. தொ கருவி மூலம் உபயோகிக்க வழிவைகை செய்கிறது. செருமனி, ஆஸ்திரியா, பின்லாந்து, நியூசிலாந்து மற்றும் இத்தாலியில் அ. த. தொ. கருவி மூலமாக பொதுமக்கள் போக்குவரத்திற்கான பயணச்சீட்டு வழங்கப்படுகிறது. இந்தியாவும் அ. த. தொ. மூலமாக திரைப்பட நுழைவுச்சீட்டு வழங்கும் திட்டம் செயல்பட உள்ளது.
அ. த. தொ கருவியின் பயன்பாடுகள்:
சமூக வளைதளங்கள்
அ. த. தொ. கருவிகள் சமூக இணையதளங்களில் படிமங்கள், கோப்புகள், தொடர்புகள் குறிப்பு உள்ளிட்டவைகளை எளிதாக பகிரவும், அதிகமானோர் விளையாடும் கைபேசி விளையாட்டு போட்டிகளில் பங்கேற்கவும் வழிவகை செய்கிறது. it is usefull creater/}}
அடையாள ஆவணங்கள்
அ. த. தொ. குழுமமானது, அ. த. தொ. கருவிகளுக்கான எண்ணிம சுட்டிகள் மற்றும் கீலாக் எனப்படும் அடையாள அட்டைகள் பயன்படுத்துவதை ஊக்கப்படுத்துகிறது. அ. த. தொ. கருவிகள் குறைந்த தொலைவில் பகிரக்கூடிய வகையிலும், குறியாக்கத்தினை அனுமதிப்பதாலும், முந்தைய வானலை அடையாளக் கருவியை விட சிறப்பாக உள்ளது.
ஒட்டுக்கேட்டல்
இவ்வசதி மூலமாக செய்யப்படும் பரிமாற்றத்தை சிறிய அலைக்கம்பத்தின் வாயிலாக கண்டுபிடிக்க இயலும், அதன் காரணமாக அ. த. தொ. கருவியின் தகவல் ஒட்டுக் கேட்கக் கூடிய வாய்ப்பு உள்ளது. சுமார் 1மீட்டர் முதல் 10-மீட்டர் தொலைவிலிருந்து இவ்வாறு ஒட்டுக் கேட்க இயலும்.
தரவு மாற்றம்
தகவல் முடக்க கருவியின் மூலமாக நாம் அனுப்பும் தகவல்களை மாற்றம் செய்யவோ அல்லது அழிக்கவோ முடியும்.
இடைமாற்று தாக்குதல்
அ. த. தொ. கருவிகள் ஐ.எசு.ஓ / ஐ.இ.சி. 14443 நெறிமுறையை உபயோகம் செய்கிறது, அதனால் இதில் இடைமாற்று தாக்குதல் நடத்துவதற்கு அதிகமான வாய்ப்புகள் உள்ளது. இது கணினியில் ஏற்படும் மத்தியதர தாக்குதல்(Man-in-the-middle attack) போன்றதாகும். அதனுடைய எடுத்துக்காட்டு [http://www.libnfc.org/ லிப். அ. த. தொ.] நிரல் மூலமாக இரு அ. த. தொ. கருவிகளுக்கு இடையில் இடைமாற்று தாக்குதல் நடக்கின்றது. இது நடக்க அதிக சாத்திய கூறுகள் உள்ளது.
தொலைந்து விட்டால் பிணக்கு
அ. த. தொ. கருவியை தொலைத்துவிட்டாலோ அல்லது கைபேசியை தொலைத்து விட்டாலோ அது மற்றவரால் எளிதாக உபயோகிக்க முடியும். சரியான கடவுச்சொல் பாதுகாப்பு வசதி உபயோகத்தில் இருந்தால் ஓரளவு தகவல்களை பாதுகாக்க முடியும்.
அ. த. தொ. வசதியுள்ள கைபேசிகள்
சுமார் 40க்கும் மேற்பட்ட கைபேசிகளில் இவ்வசதியிருந்து வருகிறது. ஆனால் ஆப்பிள் நிறுவனத்தின் கடைசிப் பதிப்பான ஐ இயங்குதளம் 6-வது பதிப்பில் இவ்வசதி இல்லை. கூகிள் நிறுவனமானது, தன்னுடைய ஆண்ட்ராய்டு இயங்குதளத்தில் இவ்வசதியை இணைத்து உள்ளது. அதே போல கூகிள் வேலட் சேவையை இவ்வசதியுடன் இணைத்து பணப் பரிமாற்றத்திற்கும் வழிவகுத்துள்ளது.
வெளி இணைப்புகள்
பகுப்பு:தொலைத்தொடர்பு பகுப்பு:கம்பியற்ற தகவற்தொடர்பு
துஆஸ் மேற்கு தொடருந்து நிலையம்
துஆஸ் மேற்கு தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது கிழக்கு மேற்கு வழித்தடத்தின் துஆஸ் விரிவாக்கம் நடக்கும் பொழுது காட்டப்படும். சேவையை தொடங்கும் பொழுது இது கிழக்கு மேற்கு வழித்தடத்தில் இது முப்பத்தி இரண்டாவது தொடருந்துநிலையமாக இருக்கும்.
பகுப்பு: சிங்கப்பூர் ரயில் நிலையங்கள்
யானையின் தமிழ்ப்பெயர்கள்
தமிழ் இலக்கியங்களில் யானைகளை ஆண், பெண், குட்டி, அறுபது வயதிற்கு மேலான யானை, போர் யானைகள் என்ற அடிப்படையில் மட்டும் அல்லாது இன்னும் பல்வேறுப் பிரிவுகளாக அவற்றைப் பிரித்து ஒவ்வொன்றுக்கும் தனித்துவமான பெயரிட்டு அழைத்து வந்துள்ளனர்.இதன் மூலம் பழந்தமிழர்களின் வாழ்வினில் யானைகள் எவ்வளவு பயன் ஆற்றின என்பதையும், தமிழர்கள் அந்த யானைகளை எவ்வளவு ஆழமாக உணர்ந்து அவற்றின் பிரிவுகளை வரையறுத்து வைத்து இருந்தார்கள் என்பதையும் அறியலாம்.
சான்று
பகுப்பு:யானைகள் தமிழர் விலங்கியல்
இணையத் தணிக்கை
இணையத் தணிக்கை என்பது தகவல்களை இணையத்தில் அணுகுதல் அல்லது வெளியிடுதலை கட்டுப்படுத்தும் அல்லது மறைக்கும் செயலாகும். இது அரசாங்கத்தினாலோ, தனியார் நிறுவனங்களினால் அரசாங்கத்தின் சார்பில், ஒழுங்குபடுத்துநர்கள் சார்பில் அல்லது அவர்களது சொந்த முயற்சியில் செயல்படுத்தப்படுகிறது. தனிப்பட்டவர்கள் அல்லது நிறுவனங்கள் தார்மீக, மத, வணிக காரணங்களுக்காக, சமுதாயத்திற்கு கட்டுப்பட்டு, சட்ட சிக்கல்கள் அல்லது மற்ற விளைவுகளுக்கு அச்சப்பட்டு சுய தணிக்கையில் ஈடுபடலாம்.
இணையத் தணிக்கை பற்றிய கருத்துகள் மாறுபடலாம். இணையத் தணிக்கை பற்றி ஆதரவான மற்றும் எதிரான கருத்துகள் இருந்தாலும், இது ஒவ்வொரு நாட்டைப் பொறுத்தும் வேறுபடும். சில நாடுகள் சிறிதளவே இணையத் தணிக்கையில் ஈடுபட்டாலும், சில நாடுகள் தங்களால் இயன்ற அளவு செய்தி, குடிமக்களுக்கு இடைப்பட்ட விவாதங்கள் போன்ற தகவல்களை தடுக்க அல்லது மறைக்க முயல்கின்றன.
உலக நாடுகளில் இணையத் தணிக்கை
இணையத்தின் எதிரிகள்:
கண்காணிப்பில் உள்ள நாடுகள்:
Internet Censorship and Surveillance World Map.svg''' <Blockquote>
{{legend|#F9D|ஊடுருவிப் பரந்த அளவிலான தணிக்கை}} {{legend|#FDD|பெரிய அளவிலான தணிக்கை}} {{legend|#FFD|தேர்ந்தெடுத்த தணிக்கை}}
{{legend|#FFD800|'எல்லைகளற்ற செய்தியாளர்கள்' அமைப்பின் கவனக்கண்காணிப்பில் உள்ளவை}} {{legend|#98FB98|தணிக்கைக்கான அறிகுறி இல்லை}} {{legend|#e0e0e0|வகைப்படுத்தப்படவில்லை / தரவுகள் இல்லை}}
</Blockquote> ]]
2006ல் எல்லைகளற்ற செய்தியாளர்கள் (Reporters sans frontières, RSF), பாரிசைச் சேர்ந்த பத்திரிகைச் சுதந்திரத்தை ஆராயும் சர்வதேச அரசு சாரா நிறுவனம் 'இணையத்தின் எதிரிகள்' எனும் பட்டியலை வெளியிட ஆரம்பித்தது. இந்த நிறுவனம் இணையத்தில் செய்தி மற்றும் தகவல்களை மறைக்கும் நாடுகளின் திறனை மட்டும் கணக்கிலெடுத்துக்கொண்டு அவற்றை இணையத்தின் எதிரிகள் என பட்டியலிடுவதில்லை, இணைய பயனர்களின் மீது நாடுகளின் திட்டமிட்ட அடக்குமுறையைக் கொண்டும் கணக்கிடுகிறது." 2007ல் இரண்டாவது பட்டியல் கண்காணிப்பில் உள்ள நாடுகளாகச் சேர்க்கப்பட்டது. இரண்டு பட்டியல்களும் வருடத்திற்கொருமுறை புதுப்பிக்கப்படுகின்றன.
ஓ. வெங்கடசுப்பா ரெட்டி
'''ஓ. வெங்கடசுப்பா ரெட்டி' (O. Venkatasubba Reddy'') (பிறப்பு நவம்பர் 1906) என்பவர் இந்திய அரசியல்வாதியும் தமிழ்நாட்டின் முன்னாள் சட்டமன்ற உறுப்பினரும் ஆவார். செங்கல்பட்டு மாவட்டம் வேடந்தாங்கலைச் சார்ந்த, இவர் 1962 சென்னை மாநில சட்டமன்றத் தேர்தலில் அச்சரப்பாக்கம் தொகுதியிலிருந்து இந்தியத் தேசிய காங்கிரசு வேட்பாளராகப் போட்டியிட்டுத் தமிழ்நாடு சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் முதலாவது (1952-1957) மற்றும் இரண்டாவது (1965-1962) சட்டமன்றத்தில் மதுராந்தகம் சட்டமன்றத் தொகுதி உறுப்பினராகவும் இருந்துள்ளார்.
மேற்கோள்கள்
பகுப்பு:1 ஆவது தமிழ்நாடு சட்டமன்ற உறுப்பினர்கள் பகுப்பு:2 ஆவது தமிழ்நாடு சட்டமன்ற உறுப்பினர்கள் பகுப்பு:3 ஆவது தமிழ்நாடு சட்டமன்ற உறுப்பினர்கள்
ஐஸ்லாந்து திரைப்படத்துறை
ஐசுலாந்தில் திரைப்படத் துறையானது குறிப்படத்துக்க தொழிலாக உள்ளது.
வரலாறு
1980ல் ஐசுலாந்து தனக்கெனத் தனித் திரைத் துறையை நிறுவியது. 1966இல் இங்குத் தோற்றுவிக்கப்பட்ட தேசியத் தொலைக்காட்சி நிலையமானது ஐஸ்லாந்தின் திரைப்படத்துறைக்கு ஊக்கமாக அமைந்தது. அதே ஆண்டு இங்குத் தொடங்கப்பட்ட இயக்குநர்கள் சங்கமானது, திரையுலகம் சார்ந்த பல்வேறு தொழில்நுட்பப் பயிற்சிகளை அளிக்கத் தொடங்கியது. அதில் பயிற்சிபெற்ற ஐஸ்லாந்து நடிகர்களில் பலர், பிறகு ஹாலிவுட்டில் புகழ்பெற்றனர். அதேநேரம் ஐஸ்லாந்துக்கு வெளியே திரைக்கல்வி பயின்று சொந்த நாடு திரும்பிய புதுமுக இயக்குநர்கள், உத்வேகத்துடன் 1970களில் ஐஸ்லாந்து நாட்டின் திரைப்படங்களை உருவாக்கத் தொடங்கினார்கள். இத்தகைய கலைஞர்கள் ஒருங்கிணைந்து உருவாக்கிய திரைப்படங்கள் விரைவில் உலகக் கவனத்தைப் பெறத் தொடங்கின. அவற்றில் ஒன்றாகவும், ஐசுலாந்து திரைப்படங்களில் மிகவும் புகழ்பெற்ற திரைப்படமாகவும்,  சிறந்த அயல்நாட்டு சினிமாவுக்கான அகாதமி விருது மற்றும் ஐரோப்பிய திரைப்பட விருதுகள் ஆகியவற்றிற்கு பரிந்துரைக்கப்பட்ட ஒரே திரைப்படமான ஃப்ரைட்ரிக் றோர் ஃபிரெரிக்ஸ்சனால் இயக்கப்பட்ட,  பரோன் நாட்டூரானர் (சில்ரன் ஆஃப் நேச்சர்) திரைப்படம் ஆகும். இந்தப் படத்திற்குப் பிறகு உலக திரைப்பட இரசிகர்களை ஐஸ்லாந்துத் திரைப்படங்கள் கவரத் தொடங்கின.
மேற்கோள்கள்
பகுப்பு:ஐஸ்லாந்து திரைப்படத்துறை
கோட்டக்குன்னு
வலது|thumb|300x300px| கோட்டக்குன்னு என்பது கேரளாவின் மலப்புரத்தில் உள்ள ஒரு அழகிய சுற்றுலாத் தலமாகும். கோட்டக்குன்னு (Kottakkunnu) என்பது தென்னிந்தியாவின், கேரள மாநிலத்தின், மலப்புறத்தில் அமைந்துள்ள ஒரு  சுற்றுலாத்தலமாகும். மலப்புறம் நகரின் மையப்பகுதியில் அமைந்திருக்கும் கோட்டக்குன்னு ஏராளமான உள்நாட்டு மற்றும் சர்வதேச சுற்றுலாப் பயணிகளை ஈர்க்கிறது.
கண்ணோட்டம்
மலப்புறத்தின் மரைன் டிரைவ் என அழைக்கப்படும் கோட்டக்குன்னு .ஒரு மலை பூங்காவாகும். கோட்டக்குன்னு பூங்காவில் திறந்த வெளி அரங்கம், லலித் கலா அகாடமி கலை காட்சியகம், நீர் விளையாட்டு பூங்கா, சாகச பூங்கா, குழந்தைகள் போக்குவரத்து பூங்கா, பலூன் பூங்கா, 16 டி திரைப்படம் ஆகியவை உள்ளன. ஒவ்வொரு வார இறுதி நாட்களிலும், ஈகைத் திருநாள், ஓணம், புத்தாண்டு  போன்ற சிறப்பு நாட்களின்போதும் இங்கு  நீரூற்று மற்றும் லேசர் நிகழ்ச்சிகள் நடக்கும். கோட்டக்குன்னில் கோழிக்கோடு சாமூதிரி மன்னர்களின் பழைய கோட்டையின் சிதிலங்களைக் காணலாம். வரலாற்று சிறப்புமிக்க இந்த மலை ஆண்டுக்கு லட்சக்கணக்கான மக்களை ஈர்க்கிறது. இந்த அழகிய இடம் மலப்புறம் நகரத்தின் மையப்பகுதியில் உள்ள மாவட்ட ஆட்சியரகத்துக்கு அருகிலுள்ள கன்டோன்மென்ட் மலையை நெருங்கி உள்ளது. இது  கோழிக்கோட்டிலிருந்து 51 கி.மீ. தொலைவிலும்,   கோட்டக்கலில் இருந்து  12 கி.மீ. தொலைவிலும்,   கோழிக்கோடு பன்னாட்டு வானூர்தி நிலையத்திலிருந்து 25 கி.மீ. தொலைவிலும்,   அங்காடிபுரம் தொடருந்து நிலையத்திலிருந்து 17 கி.மீ தொலைவிலும் மற்றும்   திரூர் தொடருந்து நிலையத்திலிருந்து 29 கி.மீ. தொலைவிலும் உள்ளது. இங்கு இரவு 9 மணி வரை பார்வையாளர்கள் அனுமதிக்கப்படுவார்கள். அப் ஹில் அருகிலேயே அமைந்துள்ள கே.எஸ்.ஆர்.டி.சி பேருந்து நிலையம் அருகிலுள்ள பேருந்து நிலையமாகும்.
முதன்மை திட்டம்
நுழைவுச்சீட்டின் வாயிலாக மாநிலத்தில் அதிக வருமானம் ஈட்டும் சுற்றுலா தலங்களில் ஒன்றான கோட்டக்குன்னு உள்ளது. இதை அனைத்து வகையான பொழுதுபோக்கு அம்சங்களையும் கொண்ட ஒரே இடமாக மாற்ற சுற்றுலாத்துறை திட்டமிட்டுள்ளது. 100 கோடி ரூ மதிப்புள்ள கோட்டக்குன்னு முதன்மைத் திட்டத்தை 2015 ஆம் ஆண்டில் சுற்றுலா அமைச்சர் துவக்கி வைத்தார். இத்திட்டத்தின் கீழ் சில கூறுகள் திறக்கப்பட்டுள்ளன, மேலும் பல பணிகள் நடந்து வருகின்றன. thumb| கோட்டக்குன்னு மழாவீடு
குறிப்புகள்
பகுப்பு:கேரளத்திலுள்ள பொழுதுபோக்குப் பூங்காக்கள் பகுப்பு:மலப்புறம் மாவட்டத்திலுள்ள சுற்றுலாத் தலங்கள்
சந்தி (நாடகம்)
சந்தி என்பது நாடகவியலில் நாடகத்தின் கதையைப் பிரித்து அமைக்கும் பிரிவு ஆகும். இதனை அங்கம் எனவும் கூறுவர். பொதுவாக நாடகத்தின் கதையை ஐந்து சந்தியாகப் பிரிப்பர். இதனடிப்படையிலேயே ஓர் சந்தி அதாவது ஒரு பிரிவு மட்டுமே கொண்ட நாடகம் ஓரங்க நாடகம் எனப்பட்டது.
முகம்
உழுத நிலத்தில் விதைக்கப்பட்ட விதை முளையாகத் தோன்றுவது போல, நாடகக் கதையின் போக்கு அறியப்படுமாறு அமைப்பது முகம் எனப்படும் பிரிவாகும்.
பயிர்முகம்
முளைத்த நாற்று இலைவிடுவது போன்று நாடகத்தின் கதை வளர்வது பயிர்முகம் எனப்படும்.
கருப்பம்
வளர்ந்த பயிர் கருக்கொண்டு கதிர்விடுவது போல் நாடகக் கதையின் கருத்துத் தோன்றும்படி அமைப்பது கருப்பம் எனப்படும்.
விளைவு
கதிர் திரண்டு முற்றி மணியாகி அறுவடைக்கு ஆயத்தாமாகி இருப்பது போல நாடகப் பொருள் நன்கு விளங்க அமைப்பது.
துய்த்தல்
முற்றி விளைத்த கதிர்களை அறுவடை செய்து நெல்மணிகளைக் கொண்டு போய் உண்டு மகிழ்வது போல நாடகக் கதையின் முழுக்கருத்தும் தோன்ற அமைப்பது துய்த்தல் எனப்படும்.
இவ்வாறு ஐந்து சந்திகளாக நாடகத்தின் கதை அமைய வேண்டும் என நாடகத்தமிழ் இலக்கண நூல்கள் கூறுகின்றன.
மேற்கோள்களும் குறிப்புகளும்
பகுப்பு:நாடகம்
செம்மீன் (நாடகம்)
தகழி சிவசங்கரப் பிள்ளையின் செம்மீன் என்னும் நாவலை முதன்மைப்படுத்தி, 1995-ல் வெளியானது செம்மீன் என்னும் நாடகம். இதன் இயக்குனர் பேபிக்குட்டன். இது தயாரிக்கப்பட்ட ஓராண்டில், 350 முறைக்கும் அதிகமான முறை திரையிடப்பட்டது. .கேரள அரசின் ஐந்து விருதுகள் இந்த நாடகத்திற்கு கிட்டியுள்ளன. செம்பன்குஞ்ஞாக வேடமிட்ட என். எஸ். பிரகாஸ், சிறந்த நடிகைக்கு, கறுத்தம்மையாக நடித்த பிந்து சுரேஷ், சிறந்த துணை நடிகருக்கான விருது பட்டணக்காடு புருஷோத்தமனுக்கும், சிறந்த இசைக்கான விருது குமரகம் ராஜப்பனுக்கும், இசையமைப்புக்கான விருது  ஏழாச்சேரி ராமசந்திரனுக்கும்  வழங்கப்பட்டன.
சான்றுகள்
பகுப்பு:மலையாள நாடகங்கள்
துஆஸ் இணைப்பு தொடருந்து நிலையம்
பகுப்பு: சிங்கப்பூர் ரயில் நிலையங்கள்
நெஞ்சம் பேசுதே (தொலைக்காட்சித் தொடர்)
நா போலே தும் நா மைனே குச் காஹே என்பது ஒரு இந்தி மொழி தொலைகாட்சித் தொடர் ஆகும். இந்த தொடர் சனவரி 9, 2012 முதல் செப்டம்பர் 12, 2013 வரை கலர்ஸ் தொலைக்காட்சியில் ஒளிபரப்பாகி 370 அத்தியாங்களுடன் நிறைவு பெற்றது.
இந்த தொடர் தமிழ் மொழியில் 'நெஞ்சம் பேசுதே' என்ற பெயரில் மொழிமாற்றம் செய்யப்பட்டு செப்டம்பர் 19, 2013 முதல் திங்கள் முதல் வெள்ளிக் கிழமை வரை இரவு 8.00 முதல் 8.30 மணி வரை பாலிமர் தொலைக்காட்சியில் ஒளிபரப்பானது. கணவனை இழந்த பெண்ணான மீனா அமருக்கும், மோகன் எனும் இளைஞனுக்கும் இடையே மலரும் காதலை பற்றிய கதையே நெஞ்சம் பேசுதே ஆகும்.
வெளி இணைப்புகள்
பகுப்பு:கலர்ஸ் தொலைக்காட்சி நிகழ்ச்சிகள் பகுப்பு:பாலிமர் தொலைக்காட்சி நிகழ்ச்சிகள் பகுப்பு:இந்தித் தொலைக்காட்சி நிகழ்ச்சிகள் பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள் பகுப்பு:2012 இல் தொடங்கிய இந்தியத் தொலைக்காட்சி நிகழ்ச்சிகள் பகுப்பு:2013 இல் நிறைவடைந்த இந்தியத் தொலைக்காட்சி நிகழ்ச்சிகள் பகுப்பு:இந்தியத் தொலைக்காட்சி நாடகங்கள்‎ பகுப்பு:2012 இல் நிறைவடைந்த இந்தியத் தொலைக்காட்சி நிகழ்ச்சிகள்
காக்ளஸ் பைரா திருவாங்கோரியா
காக்ளஸ் பைரா திருவாங்கோரியா (Cochlespira Travancoria) என்பது சங்கு குடும்பத்தைச் சேர்ந்த அரிய வகை உயிரினம் ஆகும். இந்த சங்கு உயிரினம் முதுகெலும்பற்ற மெல்லுடலி ஆகும்.
இது ‘டரிடே’ (Turridae) என்னும் குடும்பத்தை சேர்ந்தது. இச்சங்கு 20 மி.மீ முதல் 40 மி.மீ வரை வளரும். இது 10 கிராம் எடை கொண்டது. பழுப்பு நிறத்தில் இருக்கும்.
மேற்கோள்
பகுப்பு:மெல்லுடலிகள் பகுப்பு:சங்குகள்